open-index/open-wikipedia-markdown huggingface dataset:
מסגרות פלדה

**מסגרות פלדה** היא טכניקת בנייה עם "מסגרות שלד" של עמודי פלדה אנכיים וקורות  אופקיות, הבנויות ברשת מלבנית לתמיכה ברצפות, גג וקירות הבניין המחוברים כולם למסגרת. התפתחות הטכניקה הזו אפשרה את בניית גורדי השחקים.

## היסטוריה
השימוש בפלדה במקום ברזל למטרות מבניות היה בתחילה איטי עקב עלויות גבוהות מאוד. הבניין הראשון עם מסגרת ברזל, טחנת פשתן דיתרינגטון, נבנתה בשנת 1797, אך רק לאחר פיתוח תהליך בסמר בשנת 1855, ייצור הפלדה נעשה יעיל מספיק כדי שהפלדה תהיה חומר בשימוש נרחב. פלדות זולות, בעלות חוזק מתיחה ולחיצה גבוהים וגמישות טובה, היו זמינות משנת 1870 לערך, אך ברזל יצוק המשיך לספק את רוב הביקוש למוצרי בנייה מבוססי ברזל, בעיקר בשל בעיות בייצור פלדה מעפרות אלקליות. בעיות אלו, שנגרמו בעיקר מנוכחות זרחן, נפתרו על ידי סידני גילקריסט תומאס ב-1879.

רק בשנת 1880 החל עידן של בנייה המבוססת על פלדה עדינה אמינה. החל מתקופה זו, איכות הפלדות המיוצרות השתפרה בצורה עקבית למדי.

בניין ביטוח הבית, שהושלם בשנת 1885, היה הראשון שהשתמש בבניית מסגרות שלד, והסיר לחלוטין את הצורך לנשיאת העומס על ידי קירות הבנייה שלו. במקרה זה עמודי הברזל שובצו בקירות, ונראה כי יכולת נשיאת העומס שלהם היא משנית ליכולת הבנייה, במיוחד עבור הטרחות אופקיות כדוגמת עומסי רוח. בארצות הברית, הבניין הראשון עם מסגרת פלדה היה בניין ראנד מקנלי בשיקגו, שהוקם ב-1890.

 בליברפול שתוכנן על ידי  בשנת 1895 (הוקם 1896–1903) היה הראשון שהשתמש במסגרת פלדה בבריטניה.

## ראו גם
* קיר מסך

## קישורים חיצוניים


* Historical Development of Iron and Steel in Buildings
* "Its Here – All Steel Buildings." Popular Science Monthly, November 1928, p. 33.
* Steel Framing Industry Association web site
* Steel Framing Alliance web site
* British Constructional Steelwork Association / SCI information


## הערות שוליים

קטגוריה:בנייה
קטגוריה:חומרי בניין
מאיה קולנוביץ

**מאיה קולנוביץ**, (באנגלית: **Maya Kulenovic**; נודלה ב-1975) היא אמנית קנדית, המציגה יצירות ברחבי העולם.

## ביוגרפיה
קולנוביץ' נולדה ב-1975 בסרייבו, בוסניה והרצגובינה, יוגוסלביה. 

למדה באוניברסיטת אונטריו קולג' לאמנות ועיצוב בטורונטו, אונטריו, קנדה; אוניברסיטת מימר סינאן באיסטנבול, טורקיה; ומכללת צ'לסי לאמנות ועיצוב (University of the Arts London) בלונדון, אנגליה. היא גם בוגרת של Goodenough College בלונדון, אנגליה.

### יצירה
בין עם יצירתה הם דיוקנאות, שהיא מכנה "פנים", ארכיטקטורה, המכונה על ידה עבודות "בנייה", נופים או דימויים של טבע דומם, ההתמקדות של קולנוביץ' היא ללכוד אווירה או מצב פסיכולוגי. היא חוקרת בכוונה עמימות, ובגישתה למשטח המצויר היא עובדת בשכבות מזוגגות וכן בטכניקות ליצירת דימויים המעוררים קשר א-טמפורלי מסוים. למרות השונות בנושאים, יש ליצירותיה אותה הילה של בדידות, שקט ותשוקה.

עבודותיה נעות בין פיסול וציור לאדריכלות, צילום וקולנוע, וכוללות מסכות מוות רומיות, צילום דאגרוטיפ מהמאה ה-19, סרטים דוקומנטריים, תמונות סטילס מסרטי קולנוע פגומים, ועוד.

אדוארד לוסי-סמית' כתב את הדברים הבאים על עבודתו של קולנוביץ': "אף אחד לא יכול היה לתאר את ציוריה של מאיה קולנוביץ' כ'צילום', אבל מקומם מצוי במסורת הריאליסטית. עבודתה ריאליסטית באופן שרמברנדט וגויה הם ריאליסטים. הם מנסים לחקור את מהות הקיום האנושי, ולעיתים קרובות מגיעים עם אמיתות לא נוחות. האמיתות הללו מועברות באמצעות ציורים שנכללים בקטגוריות מאוד ספציפיות, הקשורות להיררכיית הז'אנרים הישנה שנפסלה על ידי המודרניסטים החלוציים. בעבודתה של קולנוביץ'. אפשר למצוא ציורי טבע דומם, דיוקנאות (לסוגיהם), נופים וקומפוזיציות אדריכליות"

טבע הדומם, הקומפוזיציות האדריכליות, הפנים והנופים במהותם, הם ניסיונות לזהות ולהציג מצב מסוים של הוויה. תכונה זו היא, כפי שאדוארד לוסי-סמית' קובע, 'הדבר שהופך את עבודתה כל כך שונה מעבודתה של כל אמן אחר מהדור שלה שאני יכול לחשוב עליה מיד'.

## קישורים חיצוניים

## הערות שוליים

קטגוריה:ציירות קנדיות
קטגוריה:קנדיות שנולדו ב-1975
קטגוריה:קנדים שנולדו ב-1975
טרקוטה אדריכלית

[ממוזער|שמאל|220px|[בניין הטלפון של בל אדיסון  בברמינגהם הוא בניין לבנים אדומות וחיפוי טרקוטה אדריכלית מסוף המאה ה-19.]]
**טרקוטה אדריכלית** היא תערובת שרופה של חימר ומים שניתן להשתמש בה ברכיבים לא מבניים, חצי מבניים או מבניים בחלק החיצוני או הפנימי של בניינים. חימר טרקוטה, או כפי שנקרא חרס אשר אינו משמש לייצור כלים, הוא חומר בנייה עתיק המתורגם מלטינית כ"אדמה אפויה". הטרקוטה האדריכלית היא למעשה טרקוטה חזקה יותר ויכולה להיות מעובדת באופן בלתי מזוגג, צבוע, מזוגגת חלקה או מזוגגת. הטרקוטה מורכבת ממארג חימר נבוב ומעובד לאריחים. את האריחים ניתן להתקין באמצעות חומרי מליטה כדוגמת מלט או לתלות בעוגני מתכת. כל האריחים ממולאים חלקית במלט.

בסוף המאה ה-19 הגרסה המזוגגת, כלומר טרקוטה אדריכלית מזוגגת  הפכה לפופולרית. ניתן להשתמש בטרקוטה יחד עם לבנים, לאזורי נוי; אם מקור החימר זהה ניתן לשלב אותם באופן הרמוני, או אם הם שונים לניגוד. טרקוטה אדריכלית משמשת גם לחיפוי על חומר מבני אחר.

## הרכב כימי
טרקוטה עשויה ממערך חימר או סחף, חומר שטף, ומגרגרים או פיסות חימר שנשרף בעבר. חרסיות הן שרידים של בליית סלעים הקטנים מ-2 מיקרון. הם מורכבים מסיליקה ואלומינה. קאוליניט, הלויסיט, מונטמורילוניט, איליט ומיקה הם כולם סוגים טובים של חימר לייצור קרמיקה. כאשר מערבבים אותם עם מים הם יוצרים סיליקה אלומיניום הידרומית פלסטית וניתנת לעיצוב. במהלך תהליך השריפה החרסיות מאבדות את מימיהן והופכות לגוף קרמי מוקשה.

שטפים מוסיפים חמצן כשהם שורפים כדי ליצור התכה אחידה יותר של חלקיקי הסיליקה בכל גוף הקרמיקה. זה מגביר את חוזק החומר. חומרי השטף הנפוצים הם סידן פחמתי, ספירי פלד אלקליין, מנגן ותחמוצות ברזל. גרוג משמש למניעת התכווצות ולמתן מבנה למערך החימר העדין.

## היסטוריה
הטרקוטה נוצרה על ידי היוונים הקדומים, הבבלים, המצרים הקדמונים, הרומאים, הסינים, תרבות עמק האינדוס ועמים ילידים ביבשת אמריקה. הוא שימש עבור רעפים, מדליונים, פסלים, כותרות ופרטים אדריכליים קטנים אחרים.

## תהליך ייצור
ניתן להכין טרקוטה על ידי יציקה או לחיצה של התערובת לתוך תבנית גבס או אבן חול, חימר יכול להיות מגולף ביד, או תערובת ניתן לשחול לתוך תבנית באמצעות מכונות מיוחדות. החימר מתכווץ כשהוא מתייבש מאיבוד מים ולכן כל התבניות עשויות מעט יותר גדולות מהמידות הנדרשות. לאחר יצירת הכלי הירוק הרצוי, או מיובש באוויר, הוא נשרף בכבשן למשך מספר ימים, שם הוא מתכווץ עוד יותר. החימר החם מתקרר באיטיות ואז מסיים ביד. הקרמיקה נשלחת לאתר הפרויקט שם היא מותקנת על ידי קבלנים מקומיים. החלקים החלולים ממולאים חלקית במלט ואז מונחים על גבי הקיר, תלויים מעוגני מתכת, או תלויים על זוויות מדף מתכת.

## הערות שוליים

## קישורים חיצוניים


* Article on terracotta in Victorian and Edwardian Terracotta Buildings
* Understanding and Conserving Terracotta - Dr Michael Stratton
* Bolton Museums


קטגוריה:הנדסת חומרים
קטגוריה:חומרי בניין
קראבונט צ'ארלסטון

**קראבונט צ'ארלסטון** (באנגלית: **Cravont Charleston**; נולד ב-2 בינואר 1998) הוא אצן אמריקאי, אלוף ארצות הברית (2023) בריצת 100 מטר.

## ביוגרפיה
צ'ארלסטון נולד וגדל בשארלוט, קרוליינה הצפונית. הוא לומד באוניברסיטת המדינה של קרוליינה הצפונית.

### 2022
בתחרות שנערכה בז'נבה, שווייץ ביוני 2022 קבע בריצת 100 מטר שיא אישי חדש של 9.98 שניות ושבר את מחסום 10 השניות.

### 2023
בתחרות שנערכה בלוס אנג'לס, קליפורניה ב-27 במאי 2023 הוא קבע בריצת 100 מטר שיא אישי חדש של 9.91 שניות. שלושה שבועות לאחר מכן, בתחרות שנערכה בטורקו, פינלנד הוא קבע תוצאה של 9.95 שניות ובקורטנה, פינלנד  ב-17 ביוני קבע שיא אישי חדש של 9.90 שניות.

#### אלוף ארצות הברית
באליפות ארצות הברית שנערכה ביוג'ין, אורגון ב-7 ביולי אותה שנה זכה במדליית זהב בריצת 100 מטר בתוצאה של 9.95 שניות, לפני כריסטיאן קולמן (9.96 שניות) ונואה ליילס (10.00 שניות).

## שיאים אישיים
### אצטדיון
* ריצת 100 מטר: 9.90 שניות (2023)
* ריצת 200 מטר: 20.16 שניות (2020)

### אולם
* ריצת 60 מטר: 6.52 שניות (2022)
* ריצת 200 מטר: 21.12 שניות (2021)

## קישורים חיצוניים

קטגוריה:אמריקאים ילידי קרוליינה הצפונית
קטגוריה:שארלוט: אישים
קטגוריה:אתלטים אפרו-אמריקאים
קטגוריה:אצנים אמריקאים
קטגוריה:בוגרי אוניברסיטת המדינה של קרוליינה הצפונית
קטגוריה:קרוליינה הצפונית: אתלטים
קטגוריה:אמריקאים שנולדו ב-1998
ניקולאי דנקוב

**ניקולאי דנקוב דנקוב** (בבולגרית: **Николàй Дѐнков Дèнков**; נולד ב-3 בספטמבר 1962, סטארה זאגורה, הרפובליקה העממית של בולגריה) הוא מדען ופוליטיקאי בולגרי, שכיהן מיוני 2023 עד אפריל 2024 כראש ממשלת בולגריה.

## ביוגרפיה
ניקולאי דנקוב נולד בסטארה זאגורה. ב-1987 רכש תואר ראשון בכימיה ורוקחות מאוניברסיטת סופיה, וב-1993 רכש דוקטורט. ב-1997 מונה לפרופסור חבר באוניברסיטת סופיה, וב-2008 לפרופסור מן המניין במח' לכימיה פיזיקלית. בין השנים 2015–2018 עמד בראש המחלקה להנדסה כימית. דנקוב התמחה ביפן ובאוניברסיטת אופסלה אשר בשוודיה. חבר האקדמיה הבולגרית למדעים.

ב-2012 נכנס דנקוב לחיים הפוליטיים בבולגריה. בין 2014–2016 כיהן כסגן שר החינוך של בולגריה, ובראשית 2017 כיהן למספר חודשים כשר החינוך בפועל של בולגריה. דנקוב הצטרף למפלגת אנחנו ממשיכים בשינוי. בשלהי 2021 מונה שוב לתפקיד שר החינוך בממשלו של קיריל פטקוב וכיהן במשרתו עד אוגוסט 2022. באפריל 2023 נערכו בבולגריה בחירות כלליות אשר לאחריהן הוקמה ממשלת קואליציה בתמיכת המפלגות המובילות: "אנחנו ממשיכים בשינוי" וגוש מפלגות בהובלת אזרחים למען פיתוח אירופי של בולגריה, וב-6 ביוני 2023 התמנה דנקוב לראש הממשלה, וזאת כחלק מהסכם רוטציה במסגרתו יכהן תשעה חודשים בתפקיד ולאחר מכן תכהן סגניתו מריה גבריאל כראשת ממשלה לתשעה חודשים ויערכו חילופי שרים במשרדים שונים.

ב-5 במרץ 2024 התפטר דנקוב כחלק מהסכם הרוטציה, אך לא הושגו הסכמות למינויים השונים בממשלה תחת מריה גבריאל, וכפועל יוצר מכך התפטרו כל חברי הממשלה. הנשיא רומן ראדב הכריז על בחירות בזק שייערכו ב-6 ביוני 2024, ומינה ממשלת מעבר בראשות דימיטר גלבצ'ב שהחלה את כהונתה ב-9 באפריל.

## קישורים חיצוניים

* Bulgaria's parliament elects new government led by PM Denkov, באתר רויטרס 

## הערות שוליים

קטגוריה:ראשי ממשלת בולגריה
קטגוריה:פוליטיקאים בולגרים
קטגוריה:שרי ממשלת בולגריה
קטגוריה:מדענים בולגרים
קטגוריה:כימאים פיזיקליים
קטגוריה:בוגרי אוניברסיטת סופיה
קטגוריה:בולגרים שנולדו ב-1962
מריה גבריאל

**מריה איוואנובה גבְּריאל** (בבולגרית: **Мария Иванова Габриел**; נולדה ב-20 במאי 1979, חאג'ידימובו , הרפובליקה העממית של בולגריה) היא דיפלומטית ופוליטיקאית בולגרייה אשר כיהנה במספר תפקידים במסגרת האיחוד האירופי, וכן מיוני 2023 ועד אפריל 2024 כסגנית ראש ממשלת בולגריה וכשרת החוץ של בולגריה מטעם מפלגת אזרחים למען פיתוח אירופי של בולגריה בממשלתו של ניקולאי דנקוב.

## ביוגרפיה
נולדה כמריה נדלצ'בה בעיירה חאג'ידימובו הסמוכה לגוצה דלצ'ב. רכשה השכלה תיכונית בקיוסטנדיל, והשכלה אקדמית בשפות באוניברסיטת פלובדיב. בהמשך, ב-2003, השלימה תואר שני ביחסים בינלאומיים בבורדו. בין השנים 2004–2008 לימדה גבריאל כלכלה פוליטית במכון ליחסים בינלאומיים בבורדו. היא הצטרפה לחיים הפוליטיים כחברת מפלגת אזרחים למען פיתוח אירופי של בולגריה בראשות בויקו בוריסוב. בין השנים 2009–2017 כינה כחברת הפרלמנט האירופי. בתקופה זו, בין 2014–2017 כיהנה גבריאל סגנית נשיא קבוצת מפלגת העם האירופית בפרלמנט האירופי וראשת המשלחת הבולגרית לאיחוד האירופי.

ב-2017 מונתה מטעם הנציבות האירופית כנציבה לחברה וכלכלה דיגיטלית. באפריל 2023 נערכו בבולגריה בחירות כלליות, אשר לאחריהן התפטרה גבריאל מתפקידיה באיחוד האירופי. ביוני 2023 הוקמה בבולגריה ממשלת קואליציה וגבריאל מונתה לסגניתו של ראש הממשלה ניקולאי דנקוב ולשרת החוץ של בולגריה. זאת כחלק מהסכם רוטציה במסגרתו יכהן דנקוב תשעה חודשים בתפקיד ולאחר מכן גבריאל כראשת ממשלה לתשעה חודשים ויערכו חילופי שרים במשרדים שונים.

ב-5 במרץ 2024 התפטר דנקוב כחלק מהסכם הרוטציה, אך לא הושגו הסכמות למינויים השונים בממשלה תחת מריה גבריאל, וכפועל יוצר מכך התפטרה הממשלה. הנשיא רומן ראדב הכריז על בחירות בזק שייערכו ב-6 ביוני 2024, ומינה ממשלת מעבר בראשות דימיטר גלבצ'ב שהחלה את כהונתה ב-9 באפריל.

## קישורים חיצוניים

* מריה גבריאל, באתר האיחוד האירופי 

## הערות שוליים

קטגוריה:דיפלומטים בולגרים
קטגוריה:שרי החוץ של בולגריה
קטגוריה:חברי נציבות האיחוד האירופי
קטגוריה:חברי הפרלמנט האירופי מטעם בולגריה
קטגוריה:בולגרים שנולדו ב-1979
ניקי מקריי

**ניקי קסנגיין מקריי-פנסון** (באנגלית: **Nikki Kesangane McCray-Penson**; 17 בדצמבר 1971 – 7 ביולי 2023) הייתה כדורסלנית ומאמנת כדורסל אמריקאית. היא שיחקה בעמדת הרכזת בליגת ה-WNBA ובנבחרת ארצות הברית בכדורסל נשים. היא הייתה המאמנת של קבוצת כדורסל הנשים של אוניברסיטת המדינה של מיסיסיפי מ-2020 עד 2021, והוכנסה להיכל התהילה של כדורסל הנשים ב-2012.

## קריירת משחק
מקריי, שגובהה היה 1.80 מטרים, שיחקה כדורסל מכללות באוניברסיטת טנסי וב-1996 חתמה בקבוצתה המקצועית הראשונה, קולומבוס קווסט  מליגת ה-ABL . לאחר שזכתה בפרס ה-MVP בעונת 1996/97 עברה לליגת ה-WNBA, ושיחקה במדי וושינגטון מיסטיקס, אינדיאנה פיבר, פיניקס מרקורי, סן אנטוניו סטארס ושיקגו סקיי. היא נבחרה שלוש פעמים למשחק האולסטאר של ה-WNBA בין 1999 ל-2001 וקלעה 2,550 נקודות בקריירה.

מקריי שיחקה כדורסל גם ברמה הבינלאומית. היא זכתה עם נבחרת  במדליות זהב בטורניר הכדורסל האולימפי באטלנטה 1996 וסידני 2000, ובאליפות העולם בכדורסל נשים ב-1998. היא עשתה לעצמה שם כאחת השומרות הטובות בעולם.

## קריירת אימון
בין 2008 ל-2017 שימשה מקריי עוזרת מאמן באוניברסיטת קרוליינה הדרומית. ב-2017 מונתה למאמנת ראשית באוניברסיטת אולד דומיניון, וב-2020 למאמנת של אוניברסיטת המדינה של מיסיסיפי. היא התפטרה מתפקידה באוקטובר 2021 מסיבות בריאותיות, אך ב-2022 מונתה לעוזרת מאמן באוניברסיטת ראטגרס.

## חיים אישיים
בנוסף לקריירת המשחק שלה, יצרה מקריי שם גם בתחום השירות לקהילה. ב-1999 היא נבחרה על ידי ספריית הקונגרס לדוברת המרכזית בפתיחת חודש היסטוריית הנשים. בשנת 2000 היא נבחרה על ידי נשיא ארצות הברית ביל קלינטון למועצת הנשיא לכושר גופני וספורט.

מקריי אובחנה כחולה בסרטן השד בשנת 2013, כשאימנה בקרוליינה הדרומית. היא נכנסה להפוגה מאוחר יותר באותה שנה.

מקריי נפטרה ב-7 ביולי 2023, בגיל 51, בזמן ששימשה עוזרת מאמן בראטגרס.

## קישורים חיצוניים

* פרופיל, באתר אוניברסיטת קרוליינה הדרומית
* 

## הערות שוליים

קטגוריה:אמריקאים ילידי טנסי
קטגוריה:כדורסלניות אמריקאיות
קטגוריה:טנסי: כדורסלנים
קטגוריה:כדורסלני אוניברסיטת טנסי
קטגוריה:אלופים אולימפיים אמריקאים: כדורסל
קטגוריה:כדורסלנים באולימפיאדת סידני (2000)
קטגוריה:כדורסלנים באולימפיאדת אטלנטה (1996)
קטגוריה:כדורסלנים אפרו-אמריקאים
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
מאיה חיטמן

**מאיה חיטמן** (נולדה ב-19 באפריל 1999) היא כדורגלנית ישראלית, המשחקת בעמדת הקשרית בהפועל רעננה מליגת העל ובנבחרת ישראל.

השתתפה בסדרת הדוקו "אלופות", שליוותה את עונת 2023/2024 של הפועל קטמון ירושלים, ושודרה בכאן 11 בשנת 2025.

## קריירה בספורט
חיטמן החלה לשחק בקבוצת הילדות של אס"א תל אביב במדיה שיחקה עונה אחת ובסיומה עברה לאקדמיה לכדורגל בנות במדיה שיחקה שתי עונות בליגת הילדות. כשהיא עוד לא בת 15 ערכה את הופעת הבכורה שלה בליגת העל במדי האקדמיה לכדורגל בנות. באקדמיה שיחקה שלוש עונות ורשמה 52 הופעות בליגת העל וכבשה תשעה שערים.
בעונת 2017/2018 חתמה במועדון הכדורגל רמת השרון במדיה שיחקה במשך עונה אחת ובסיומה זכתה עם הקבוצה בגביע המדינה.

בעונת 2018/2019 הצטרפה למועדון הכדורגל הפועל רעננה עד לאמצע העונה, אז עזבה לUTRGV College בטקסס. בקולג׳ שיחקה במשך חצי שנה וחזרה לישראל בינואר 2020 למדי מ.ס. קריית גת, שם שיחקה ארבעה משחקים עד שהליגה בוטלה בעקבות מגפת הקורונה.

בתחילת עונת 2020/2021 חתמה על חוזה לעונה אחת בהפועל פתח תקווה מליגת העל.
בסיום העונה הפועל פתח תקווה נשרה לליגה הלאומית וחיטמן הצטרפה לקבוצת מכבי בנות עמק חפר בתחילת עונת 2021/2022.

בתחילת עונת 2022/2023 הצטרפה לעולה החדשה לליגת העל הפועל קטמון ירושלים. חיטמן סיימה את העונה עם 4 שערי ליגה, 2 שערים בגביע המדינה ושער בגביע אתנה, כאשר הקבוצה מסיימת את עונת הבכורה שלה בליגת העל במקום השני, וחיטמן מועמדת לפרס השחקנית הישראלית של העונה. חיטמן המשיכה בקבוצה גם בעונת 2023/2024, הופיעה 17 פעמים בליגה, 3 פעמים בגביע המדינה, ו-4 פעמים בגביע אתנה, כשהיא כובשת שני שערים בליגת העל ושניים בגביע המדינה.

בקיץ 2024 חתמה חיטמן בשורות אס"א תל אביב, בה החלה את הקריירה. עם סיום העונה, לאחר התפרקות אס"א תל אביב, חתמה חיטמן בהפועל רעננה.

## נבחרת ישראל
חיטמן שיחקה במדי נבחרת ישראל בכדורגל נשים עד גיל 16 בטורניר הפיתוח של אופ"א שהתקיים בישראל ב-2015. את הופעת הבכורה שלה במדים הלאומיים ערכה בניצחון 1:2 על אוקראינה. לחיטמן 24 הופעות במדי נבחרות ישראל הצעירות.

החל משנת 2021 היא חלק מסגל הנבחרת הבוגרת. את הופעת הבכורה שלה במדים הלאומיים ערכה בהפסד 1:0 מול נבחרת גרמניה במוקדמות מונדיאל 2023.

## תארים
### [[מועדון הכדורגל רמת השרון (כדורגל נשים)|מ.כ. רמת השרון]]
* גביע המדינה: 2017/2018

### [[הפועל קטמון ירושלים (כדורגל נשים)|הפועל קטמון ירושלים]]

* גביע אתנה: 2023/2024

## קישורים חיצוניים

* 
* 
* פרופיל, באתר ההתאחדות לכדורגל בישראל
* פרופיל, באתר JSport
* פרופיל, באתר Soccerway
* פרופיל, באתר globalsportsarchive
* פרופיל, באתר Flashscore
* פרופיל, באתר worldfootball

## הערות שוליים

2023 07
קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:קשריות כדורגל ישראליות
קטגוריה:רמת גן: כדורגלנים
קטגוריה:כדורגלניות הפועל קטמון ירושלים
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:ישראלים שנולדו ב-1999
קטגוריה:ישראליות שנולדו ב-1999
ערכי המשפחה

**ערכי המשפחה** הוא מונח המתאר ערכים מסורתיים ותרבותיים הקשורים למשפחה, המבנה המשפחתי, תפקידי המשפחה ותפקידי הפרטים בה. 

בניגוד לטוענים כי ערכי המשפחה הם ערכים מסורתיים, ברוב התרבויות המתועדות מודל המשפחה המורחבת היה הנפוץ ביותר. לדוגמה, בארצות הברית הפכה המשפחה הגרעינית לצורה הנפוצה ביותר רק בשנות ה-60 וה-70. 

בשיח הפוליטי בארצות הברית, המונח "משפחה מסורתית" מתאר את המשפחה הגרעינית – סביבה לגידול ילדים המורכבת מאב מפרנס, אם מפרנסת וילדיהם הביולוגיים. משפחה החורגת ממודל זה נחשבת למשפחה לא מסורתית. אף על פי שהמשפחה המסורתית נתפסת כמשפחה ה"טיפוסית", פחות מחצי מן הילדים בארצות הברית חיים במשפחה מסורתית ב (לעומת 61% בשנת 1980 ו-73% בשנת 1960).

בקרב האוכלוסייה היהודית בישראל, משמעות המונח בדרך כלל היא משפחה יהודית, דתית אורתודוקסית והטרוסקסואלית, בעלת שני הורים הנשואים זה לזה בנישואים אורתודוקסיים. כמו כן המונח נמצא בשימוש בדרך כלל בידי דתיים אורתודוקסים על מנת לנגח קהילות שונות שלא עומדות בסטנדרטים של המונח, כגון קהילת הלהט"ב ומשפחות חד הוריות.

## הערות שוליים

קטגוריה:משפחה
קטגוריה:מושגים חברתיים
פלמן אנדרייב

**פלמן פלמנוב אנדרייב** (בבולגרית: **Пламен Пламенов Андреев**; נולד ב-15 בדצמבר 2004 בסופיה שבבולגריה) הוא כדורגלן בולגרי המשחק בעמדת השוער בקבוצת ראסינג סנטנדר, בהשאלה מפיינורד.

## קריירת מועדונים
אנדרייב גדל במחלקות הנוער של בוטב 57 ולבסקי סופיה. ב-23 במאי 2021 ערך את הופעת הבכורה שלו בקבוצה הבוגרת של לבסקי סופיה, כשנכנס כמחליף בניצחון 1–2 על צ'רנו מורה וארנה במסגרת ליגת העל הבולגרית לעונת .

ב-31 באוגוסט 2024 חתם לחמש שנים בפיינורד מליגת העל ההולנדית.

## תארים
;לבסקי סופיה
* הגביע הבולגרי (1): 2021/2022

## קישורים חיצוניים

קטגוריה:כדורגלנים בולגרים
קטגוריה:שוערי כדורגל בולגרים
קטגוריה:סופיה: כדורגלנים
קטגוריה:כדורגלני לבסקי סופיה
קטגוריה:כדורגלני פיינורד
קטגוריה:ספורטאים זרים בהולנד
קטגוריה:בולגרים שנולדו ב-2004
קטגוריה:כדורגלני ראסינג סנטנדר
למצוא אותך

**למצוא אותך** (באנגלית: **Finding You**) היא קומדיה רומנטית אמריקאית משנת 2021 שכתב וביים בריאן באו, המבוססת על רומן משנת 2011 *, There You'll Find Me* מאת ג'ני ב. ג'ונס. בסרט מככבים רוז ריד, ג'דדיה גודאייקר וקתרין מקנמרה. הוא הוקרן לראשונה בקולנוע בארצות הברית ב-14 במאי 2021.

## עלילה
לאחר אודישן בבית ספר יוקרתי למוזיקה בניו יורק, פינלי סינקלייר הולכת בדרכו של אחיה המנוח אלכס ונרשמת לתוכנית חילופי סטודנטים שלקח פעם, ונוסעת לכפר חוף באירלנד כדי להתחיל סמסטר בחו"ל. שם היא פוגשת את כוכב הקולנוע, בקט ראש, שמצלם את הפרק האחרון של זיכיון הפנטזיה וההרפתקאות שלו מימי הביניים. הם מתחילים ברומן, אבל כשהאנשים המקיפים את בקט מאיימים למחוץ את חלומותיהם, פינלי חייבת להחליט במה היא תסתכן בשביל אהבה. 

## שחקנים ודמויות
* רוז ריד - פינלי סינקלייר
* ג'דדיה גודאייקר - בקט ראש
* קתרין מקנמרה - טיילור ריסדייל
* פטריק ברגין - שיימוס
* סירשה-מוניקה ג'קסון - אמה קלהן
* ג'ודית הואג - ג'ניפר סינקלייר
* טום אוורט סקוט - מונטגומרי ראש
* ונסה רדגרייב- קתלין סוויני
* נטלי בריטון - ג'מה קווינלן
* פיונה בל - נורה
* מריון או'דווייר - מולי
* אנאבל סוויני - קיווה
* הלן רוש - פיונה דויל

## הפקה
הצילומים התרחשו באירלנד, בדבלין וסביבתה, קלייר, אופאלי, קילדר, קולי וקרלינגפורד,; וגם בניו יורק, לוס אנג'לס ונאשוויל.  בספטמבר 2020, הוכרז כי Roadside Attractions רכשה את זכויות ההפצה של הסרט בבתי הקולנוע בארצות הברית מאולפני "Red Sky, Nook Lane" Entertainment ו-MK1 Studios. השם הראשוני של הסרט, *There You'll Find Me*, שונה ל- *Finding You* .

## הפצה
הסרט יצא לאקרנים בקולנוע בארצות הברית ב-14 במאי 2021,  על ידי Roadside Attractions.

## קישורים חיצוניים

## הערות שוליים

קטגוריה:סרטי 2021
קטגוריה:נטפליקס: סרטים
קטגוריה:דרמות קומיות אמריקאיות
קטגוריה:סרטי דרמה קומית
מגרש (מקרקעין)

[ממוזער|שמאל|220px|תרשים של חלקת בית לדוגמה כפי שנראה מלמעלה, מראה מדשאות קדמיות ואחוריות, מיקומי מבנים על המגרש והסביבה הקרובה. גבולות המגרש מסומנים בשחור למעט החזית, המוצגת באדום. בדוגמה זו, הסביבה הקרובה כוללת [מדרכה, אזור חניה וקטע מהכביש בחזית וקטע של סמטה מאחור. מבני המגרש כוללים בית, שבילים פרטיים, ומאחור - מוסך מנותק עם גישה לסמטה ושטח קטן לאשפה.]]
במקרקעין, **מגרש** או **חלקה** הם שטח או קדסטר בבעלות או שנועדה להיות בבעלות של בעלים מסוימים. מגרש נחשב בעצם כחלק שטח של נכס מקרקעין  במדינות מסוימות או מקרקעין (כלומר כמעט אותו דבר) במדינות אחרות. בעלים אפשריים של חלקה יכולים להיות אדם אחד או יותר או ישות משפטית אחרת, כגון חברה/תאגיד, ארגון, ממשלה או נאמנות. צורה נפוצה של בעלות על מגרש נקראת זכות בעלות בלתי מוגבלת  במדינות מסוימות.

שטח קטן של קרקע שהוא ריק למעט משטח מרוצף או שיפור דומה, בדרך כלל כולם משמשים לאותה מטרה או באותו מצב נקרא לעיתים קרובות גם חלקה. דוגמאות לכך הן חניון מרוצף או חלקת גינה מעובדת. מאמר זה מכסה חלקות (שנקראות יותר מגרשים במדינות מסוימות) כחלקות קרקע מוגדרות המיועדות להיות בבעלותם כיחידות של בעלים.

כמו רוב סוגי הנכסים האחרים, מגרשים או חלקות שבבעלות גורמים פרטיים חייבים בארנונה תקופתית או מס רכוש  המשולם על ידי הבעלים לרשויות מקומיות כגון מחוז או עירייה. מיסי מקרקעין אלו מבוססים על שווי השומה של המקרקעין; מיסים נוספים חלים בדרך כלל על העברת בעלות ומכירת נכס. אגרות אחרות על ידי הממשלה אפשריות עבור שיפורים כגון שוליים ומדרכות או דמי השבחה עבור בניית בית על מגרש ריק. גם בעלי נכסים בארצות הברית ובמדינות שונות אחרות כפופים למגבלות ייעוד ואחרות. מגבלות אלו כוללות מגבלות גובה בנייה, מגבלות על סגנון אדריכלי  של מבנים ומבנים אחרים, חוקי נסיגה וכו'.

בניו זילנד מגרשים מתוארים בדרך כלל כחלקים.

## ראו גם
* קדסטר
* תכנון ערים ואזורים
* איזור (תכנון ערים)
* פרצלציה

## קישורים חיצוניים

## הערות שוליים

קטגוריה:ערים: מונחים
קטגוריה:מקרקעין
ניסנבוים

**ניסנבוים** (גם ניסנבאום) הוא שם משפחה יהודי- אשכנזי שמשמעותו היא "עץ אגוז".

קטגוריה:שמות משפחה אשכנזיים
ניקוטונים

ממוזער
**Nicktoons** הוא שם כולל המשמש את ניקלודיאון לסדרת האנימציה המקורית שלהם. כל ה-Nicktoons מופקים בחלקם ב-Nickelodeon Animation Studio ומפרטים את חברת האם של Nickelodeon (Viacom, הידועה כיום כפרמאונט גלובל) בשורות זכויות היוצרים שלהם. אין עדיין בישראל יפורסם בהמשך.

מאז השקתו בסוף שנות ה-70, לוח הזמנים של ניקלודיאון כלל אנימציה שהופקה על ידי חברות אחרות, כמו בל וסבסטיאן, בננהמן ודנג'ר מאוס. והערוץ אפילו היה שותף להפקת הרוזן דאקולה, שהחלה לשידור ב-1988. אבל ניקלודיאון לא השקיעה בסדרה מצוירת מקורית משלה עד 1989, כשהמפיקה ונסה קופי ביקרה בלוס אנג'לס כדי לקבל פיצ'רים של אנימטורים מקומיים. ג'רלדין לייבורן, נשיאת הערוץ דאז, האירה שלושה פיצ'רים לסדרות מלאות: החיים על פי דאג, המופע של רן וסטימפי וראגרטס. ב-11 באוגוסט 1991, שלושת הקריקטורות הוצגו לראשונה כחלק מבלוק של 90 דקות, והפכו ל-Nicktoons הממותגים הראשונים. בניגוד לסרטים המצוירים מבוססי הסחורה ששלטו בתעשיית האנימציה של שנות ה-80, ונסה קופי וג'רלדין לייבורן הסכימו שהניקטון צריך להיות מונע על ידי יוצרים: מבוסס על דמויות מקוריות שעוצבו על ידי אנימטורים. עדיין אין בישראל יפורסם בהמשך.

ה-Nicktoons הראשונים הגיעו להצלחה כלכלית, ושכנעו את ויאקום להשקיע בתוכניות אנימציה מקוריות עבור הרשת האחרת שלה MTV. עד 1998, חטיבת האנימציה של ניקלודיאון פעלה מתוך מתחם משרדים שכור בסטודיו סיטי, קליפורניה. הייצור עבר לבניין בודד בברבנק הסמוך ב-4 במרץ 1998. בין התוכניות הראשונות שהופקו במתקן החדש הזה הייתה בובספוג מכנסמרובע, שעד 2004 הפכה לתוכנית הרווחית ביותר בתולדות ניקלודיאון. בשנת 2002 הושק ערוץ כבלים שנקרא גם ניקטונס, ואחריו מספר גרסאות בינלאומיות. מספר תוכניות מקוריות הופיעו בבכורה של פרקים חדשים ברשת Nicktoons. אין עדיין בישראל יפורסם בהמשך.

בתחילת שנות ה-2010, ניקלודיאון הוציאה לראשונה את שני הניקטון הראשונים המבוססים על זכייניות טלוויזיה קיימות, בניגוד לדמויות חדשות: צבי הנינג'ה המתבגרים ומועדון ווינX. שני המופעים המחודשים הללו פותחו ב-Nickelodeon Animation Studio בעקבות רכישות של Viacom של שני הנכסים. בשנת 2019, Nick Animation הוציא לראשונה את Nicktoon הבלעדי להזרמה, פינקי מלינקי, אשר שוחרר בנטפליקס ולא בטלוויזיה. מספר חודשים לאחר מכן, האולפן הכריז על הסכם רב-שנתי להפקת תוכן אנימציה עבור נטפליקס, כולל נכסים חדשים וספין-אוף של ניקוטונים קודמים. Nick toons יפורסם בהמשך בישראל כי אין בינתיים בגלל שניקולדיאון עוד לא החליטו שיהיה בישראל אז יפורסם בהמשך עוד בפרטים.

## קישורים חיצוניים

קטגוריה:ניקלודיאון: תוכניות וסדרות
קרהו באסקט

ממוזער|IKH Areena, אולם הבית של הקבוצה
**קאוהג'וקי קרהו באסקט** (בפינית: **Kauhajoki Karhu Basket**) היא קבוצת כדורסל פינית מקאוהג'וקי  המשחקת בליגת העל הפינית בכדורסל.

בשנת 2018 זכה המועדון באליפות פינלנד הראשונה בתולדותיה לאחר ניצחון 4–2 על סאלון וילאפס בגמר הפלייאוף. בעונה הבאה ניצחה קרהו את קובוט 4–1 ושמרה על האליפות, ובעונת 2021/22 זכתה באליפות שלישית לאחר ניצחון 4–1 על וילאפס.

הישג השיא של הקבוצה במסגרות האירופיות היה בעונת , אז העפילה הקבוצה לחצי גמר היורופקאפ אך הודחה בידי האלופה בסופו של דבר ק.ק. ולוצלאווק. זהו גם הישג השיא של קבוצות פיניות במפעל זה.

## תארים
;ליגת העל הפינית
***זכייה (3):** 2017/18, 2018/19, 2021/22
**סגנות (3): 2020/21, 2022/23, 2024/25

## שחקנים
* אוסטין הולינס
* קולין מלקולם

## קישורים חיצוניים

## הערות שוליים

קטגוריה:קבוצות כדורסל פיניות
זלמן חייקין

**זלמן חייקין** (1909 – 20 באוקטובר 1944) היה פועל עברי, פעיל חברתי ויזם ספורט בתחומי שחיה ושיט. נפטר ממחלה בגיל 35.

## משפחה וילדות
זלמן חייקין נולד בשנת 1909 לאברהם חייקין ואשתו (לבית לוריא) שחיו בפולטבה שבאוקראינה, אח לבת-שבע שנולדה בשנת 1895.

המשפחה הייתה מפעילי הציונים הסוציאליסטים ברוסיה. היו מעורבים בהקמת הגנה עצמית של היהודים בעירם כנגד הפוגרומים.


קובץ:HaykinFamPoltava1920.jpg|משפחת חייקין בפולטבה, זלמן ראשון בימין.


## ציונות ועלייה
זלמן חייקין, שנקרא בפי כל זיאמה, הצטרף בגיל 15 לשורות הנוער הלאומי בהסתדרות הצופים בפולטבה שהיו לגרעין המייסד של תנועת השומר הצעיר ברוסיה. על פעילותו זו נאסר וגורש מרוסיה בשנת 1927. הוא הגיע לארץ ישראל כאן הצטרף לחבריו שעבדו ביבוש ביצות כברה ליד זכרון יעקב.

הקבוצה נדדה לחצר כנרת והייתה לגרעין המייסד של קיבוץ אפיקים. הם עבדו גם בבניית תחנת הכוח בנהריים.

לייקין היה גם חובב צילום, צילם רבות את חבריו במשימות השונות.

קובץ:HaykinNahariim1928.jpg|חייקין וחבריו בבניית סכר נהריים.
קובץ:HaykinAfikim1930.jpg|חייקין וקבוצת חברים באפיקים.


## קשר לימאות
### ספורט ימי
כחובב ספורט ימי ארגן חייקין את צליחת הכנרת הראשון.

בשנת 1931 עקב ויכוח רעיוני עזב את אפיקים ועבר לחיפה כפועל בניין – ברזלן. בנוסף לעבודתו הקים בשנת 1935 את הסקציה הימית של ארגון הפועל, קבוצת "עוגן" וראשית ההכשרה הימית בארץ ישראל שהייתה הייסוד לספנות עברית.

מוויכוח רעיוני עזב חייקין את הקיבוץ ועבר לחיפה בה עבד כפועל בנין ומשיט סירה בנמל.

כברזלן השתתף בבניית מפעל המלח בעתלית.

עם פרוץ מלחמת העולם השנייה מתגייס חייקין לצי הבריטי על ספינה שולת מוקשים ימיים.

קובץ:ZiamaSailing Kinneret.jpg|חייקין עם חברים בשיט מפרשית בכנרת, 1931.
קובץ:HaykinShaitHaifa1935.jpg|חייקין עם שייטים על מפרשית בנמל חיפה.
קובץ:HaykinAtlitSalt1940.jpg|חייקין מימין כפועל בנין במפעל המלח בעתלית.
קובץ:HaykinHaifa1942.jpg|חייקין נוהג סירת עבודה בנמל חיפה.
קובץ:ZalmanChaikinRN1944.jpg|חייקין יורד כאמודאי בספינת הצי המלכותי 1944.


### שיוט הערים

השיוט הראשון התקיים ב-25 במאי 1939 מתל אביב לחיפה כנגד רוח צפונית חזקה. השתתפו שלוש סירות וחייקין הוביל את הסירה "ויצמן". בהמשך הוקדשו השיוטים לזכרו של חייקין.

## משפחה

האחות בת שבע חייקין הושפעה מהציונות עלתה לארץ ישראל ולמדה הוראה בסמינר לוינסקי. בשנת 1914 נסעה לביקור ברוסיה ותקעה למלחמת העולם הראשונה. עלתה שוב ב-1924 הצטרפה לקיבוץ יגור. הייתה פעילה בהסתדרות וניהלה את מחלקת החינוך והנוער. נפטרה ביגור באפריל 1946 על שמה בית התרבות "בית בת שבע".

חייקין נישא למרים ובשנת 1936 נולד להם בן אברהם חייקין.

קובץ:BatShevaZiamaHaykin1929.jpg|זיאמה מימין עם אחותו בת שבע עם חבר בקיבוץ יגור.
קובץ:HaykinWife1943.jpg|חייקין ואשתו מול ביתם בחיפה.

בעת עבודתו בנמל חיפה באוקטובר 1944 פגע בו נגיף מחלת הדבר. והוא מת מהמחלה ב-20 באוקטובר. השאיר את אלמנתו מרים ובנו היחיד אברהם.

## קריאה נוספת

## קישורים חיצוניים
* '''אוסף התמונות שצילם זלמן חייקין''' באתר "ביתמונה".
* 
* 
* 
* '''שיוט הערים ה-11 על שם זיאמה חייקין''', אתר הספרייה הלאומית.
* '''שיוט הערים על שם זיאמה חייקין''' באתר האנציקלופדיה העירונית תלאביב. 16 באוקטובר 2016.

## הערות שוליים

קטגוריה:ישראל: שיט
קטגוריה:אישים הקבורים בבית הקברות חוף הכרמל
קטגוריה:אפיקים (קיבוץ): אישים
קטגוריה:ארץ-ישראלים שנולדו ב-1909
קטגוריה:ארץ-ישראלים שנפטרו ב-1944
דילן פלייפייר

** דילן פלייפייר** (באנגלית: **Dylan Playfair**; נולד ב-19 ביוני 1992) הוא שחקן קנדי.

## ביוגרפיה
פלייפיר נולד וגדל בפורט סנט ג'יימס, קולומביה הבריטית. הוא מגיע ממשפחה של שחקני הוקי. לפני שהפך לשחקן, פלייפייר שיחק הוקי Merritt Centennials של ליגת ההוקי של קולומביה הבריטית. הוא בנו של שחקן ה-NHL לשעבר ג'ים פלייפייר  ואחיינו של שחקן ההוקי לארי פלייפייר .

## קריירה
החל מ-2014 הוא שיחק את נוקס בסדרת הטלוויזיה "*Some Assembly Required"* במשך כל 3 העונות עד שהסדרה בוטלה ב-2016. בשנת 2017, פלייפייר לוהק לתפקיד של גיל, בנו של גסטון, בסרטים "היורשים 2" ו"היורשים 3" .

הוא משחק לעיתים קרובות בתפקידים הכוללים משחק הוקי, בין השאר בשל כישורי ההחלקה שלו. ב-2013 שיחק, לצד, אנדרו הר, בסרט הוקי: "Mr Hockey: The Gordie Howe Story" בתור בנו של גורדי האו, מרטי האו. 

בשנת 2016 החל פלייפייר לשחק בקומדיית המצבים הקנדית המצליחה "לטרקני", בתור ריילי, אחד מהספורטאים של העיירה.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1992
גשר דאן ממוריאל

**גשר דאן ממוריאל** (באנגלית: **Dunn Memorial Bridge**) הוא גשר מעל נהר ההדסון במדינת ניו יורק, המחבר את בירתה אולבני ממערב, עם העיר רִינְסֶלֶר  שממזרח לנהר. את הגשר חוצים הכביש המדינתי מס' 9  והכביש המדינתי מספר 20 .

הגשר נקרא על שם טוראי פארקר פ. דאן , תושב אולבני, שנהרג במלחמת העולם הראשונה בסמוך לסיומה, ועוטר בעיטור מדליית הכבוד, שהוא עיטור הגבורה הגבוה ביותר שניתן בכוחות המזוינים של ארצות הברית. נדיר למצוא בארצות הברית גשר חשוב וגדול שנקרא על שם של טוראי פשוט לכאורה.

## היסטוריה
בניית הגשר הנוכחי הושלמה בשנת 1969, והוא החליף את הגשר הישן יותר שנבנה בשנת 1933 ונשא את אותו שם. לשניהם קדם גשר ישן יותר שנקרא גשר גרינבוש הראשון, אשר הוקם בתחילת שנת 1882. גשר זה היה בעל ציר מסתובב במרכזו, על מנת לאפשר מעבר ספינות בנהר.
ממוזער|קטע מהגדה המערבית של נהר ההדסון באולבני. ברקע התמונה (משנת 1921) גשר גרינבוש שקדם לבניית גשר דאן ממוריאל
הגשר בנוי על קורות פלדה  והוא הגשר הדרומי ביותר החוצה את נהר ההדסון, שהמשתמשים בו פטורים מדמי מעבר בעת הכניסה אליו או היציאה ממנו. את הגשר חוצים מדי יום כ-40,000 כלי רכב. על הגשר, בצידו הצפוני, מסלול לרוכבי אופניים ולהולכי רגל.

מתחת לקצהו המזרחי של הגשר שוכן פארק ריברפרונט של רינסלר, ובזים נודדים נצפו מקננים מתחת לגשר מאז 1998. המשרד לשימור הסביבה של מדינת ניו יורק הקים מצלמת אינטרנט כדי לנטר אותם.

## קישורים חיצוניים

## הערות שוליים

קטגוריה:ניו יורק: גשרים
שקשוקה (סדרת ספרים)

**"שקשוקה"** היא סדרת ספרים לילדים ונוער מאת הסופרת גליה עוז. הסדרה יצאה לאור בעברית בהוצאת כתר, וספרים מתוכה ראו אור גם בארצות הברית, צרפת, ספרד וברזיל.

ההצגה "שקשוקה ושוד הלימונים הגדול" על פי סדרת ספריה מוצגת בתיאטרון אורנה פורת (במאית - שירילי דשא).

מאז 2021 משודרת בערוץ "כאן חינוכית" הסדרה "שקשוקה" המבוססת על ספריה "שקשוקה" ו"אני מייקי".

## עלילה
העלילה מתמקדת בחייה החברתיים והמשפחתיים של יולי, ובצרות שכלבתה שקשוקה עושה.

## דמויות
### דמויות ראשיות
* **יולי גונן** – אחת מהילדות בסדרה. אויבת מושבעת של דותן (אולם בסדרה הם מתוארים כמאוהבים). בת דודתה של אפי שהיא גם חברתה הטובה ביותר. חברים טובים נוספים שלה הם אופק ואביב. יש לה שני אחים שהיא קוראת להם "יויו". כלבתה היא שקשוקה. בנוסף לדותן יולי שונאת גם את דור דואני.
* **אפי (אפרת) אהרוני גל** – חברה טובה ובת דודתה של יולי. בגלל שהיא מפוזרת ומוזרה קוראים לה "אפי מעופפי".
* **אופק** – חבר טוב של יולי, אפי ואביב. ממציא בדיחות לא מצחיקות, ותמיד מתחכם. מנסה את ניסיונו במוזיקה.
* **אביב** – חבר טוב של יולי, אפי ואופק. ממציא תמיד סיפורים שונים. סובל מגמגום.
* **דותן** – אויב של יולי, אפי, אביב ואופק. חברו הטוב ביותר והשפוט שלו הוא דוקי. מתואר כ"מלך הכיתה". בספר החמישי והאחרון צוין שהוא ומשפחתו עוברים לחו"ל.
* **דוקי** – אויב של אפי, אופק, אביב ויולי. שפוט של דותן וגם חברו הטוב ביותר.
* **דור דואני** – מתחרה של אפי בתחרות ריצה שהופיעה לראשונה בספר השני. מתוארת כמקובלת אבל מעצבנת וסנובית. יולי שונאת אותה.
* **מייקי** – ילד מופרע שעובר הרפתקאות מוזרות. נכתב עליו ספר ספין אוף בשם "אני מייקי". החבר הכי טוב של קשת.
* **קשת** - חברתו הטובה של מייקי. נכדתה של שחר תכלת. מופיעה רק בספר "אני מייקי".

### מבוגרים
***אמא של יולי**
***אבא של יולי**
***אמא של דותן**
***אבא של דותן**

### צוות החינוך
***שחר תכלת** – מנהלת בית הספר המתעקשת לקרוא לו בית חינוך.
***אילנה** – מחנכת הכיתה.
***שגיא** – מורה למתמטיקה.
***גלית** – מחנכת השכבה הצעירה.
***יונתן בן דרור**

## הוקרה
ספרי "שקשוקה" היו לרבי מכר בישראל וזכו במעמד זהב ופלטינה. על סדרת "שקשוקה" זכתה עוז בפרס ראש הממשלה לסופרים עבריים בתשע"ב. "**שקשוקה מאמצת חתול איום ונורא**" זכה בעיטור "הפנקס" לספר ראשית-קריאה מצטיין לשנת 2011.

## עיבודים
סדרת הספרים עובדה לסדרת טלוויזיה באותו השם, שמשודרת בערוץ כאן חינוכית. נכון ל-2024 שודרו שש עונות, בכל עונה 20 פרקים חוץ מהעונה הראשונה שיש בה 21. לסדרת הטלוויזיה צורף גם עיבוד מספר נוסף מאת עוז, "אני מייקי".

## הערות שוליים

קטגוריה:ספרי ילדים ונוער
קטגוריה:סדרות ספרים בעברית
קטגוריה:ספרים שעובדו לבמה
קטגוריה:ספרים שעובדו לסדרות טלוויזיה
אליפות CONCACAF 1989

**אליפות CONCACAF 1989** נערכה בין ה-19 במרץ ל-19 בנובמבר 1989, והמהדורה ה-10 של אליפות צפון אמריקה בכדורגל. התחרות הייתה המהדורה האחרונה של אליפות CONCACAF והוחלפה בגביע הזהב של CONCACAF. הטורניר שימש גם כמוקודמות למונדיאל 1990. קוסטה ריקה זכתה באליפות בפעם השלישית בתולדותיה והעפילה למונדיאל הראשון בתולדותיה בזכות הפרש שערים עדיף בפלוס 1 על פני זה של ארצות הברית שסיימה במקום השני. ארצות הברית הבטיחה גם את העפלתה למונדיאל לראשונה מזה 40 שנים, לאחר שגברה על טרינידד וטובגו בתוצאה 1 - 0 משער של פול קליגיורי שזכה לכינוי "הירייה שנשמעה ברחבי העולם".

## מוקדמות
5 קבוצות העפילו משלב המוקדמות לתחרות, מקסיקו הושעתה משלב המוקדמות בשל רישום שחקנים מעל גיל 20 במוקדמות אליפות העולם לנוער ב-1988, פיפ"א דחתה את הרישום של בליז לתחרות בשל חובות כלכליים.

## בית הגמר
שני המשחקים בין אל סלבדור לגואטמלה היו אמורים להיערך בגואטמלה. מאוחר יותר הוסכם על ביטולם בגלל חוסר חשיבות ספורטיבית (אף אחת מהנבחרות לא הייתה יכולה להעפיל למונדיאל גם אם הייתה מנצחת בשני המשחקים).
קטגוריה:תחרויות כדורגל ב-1989
קטגוריה:אליפות CONCACAF
קטגוריה:1989 באמריקה הצפונית
קרתחדשת (פירושונים)

**קרתחדשת** (בפיניקית: **𐤒𐤓𐤕𐤇𐤃𐤔𐤕**) הוא שם פיניקי לכמה ערים, שמשמעותו "קרת חדשה".
טירת וישגראד

ממוזער|265x265 פיקסלים| ציור מאת : הטירה ב
**טירת וישגראד** (בהונגרית: **Visegrádi vár**) היא מבצר שנמצא מעל עיקול הדנובה, בעיר וישגראד. המבצר משתרע מפסגת הסלע הגבוהה של  ועד לגדות הדנובה. בימי הביניים היה לה תפקיד ייצוגי חשוב, שכן הטירה הייתה אחת הארמונות המפוארים ביותר של מלכי הונגריה, וגם חשיבותו המדינית והצבאית לא הייתה מבוטלת. על תפקידו המדיני והצבאי שמר עד סוף המאה ה-17. הוא מורכב משני חלקים: הטירה התחתונה והמצודה. חלקים מסוימים של הטירה התחתונה ממוקמים ממש ליד כביש 11. אל המצודה ניתן לעלות בכביש מספר 116 או ברגל.

## היסטוריה
במהלך ההיסטוריה, העמים באזור בנו כמה מבצרים כדי לשמור על הדרך העוברת בערוץ בשליטתם. בשנים 1241–1242, במהלך פלישת הטטרים, נחרבה הטירה שהייתה שם והמלך בלה הרביעי בנה את מגדל המגורים המשושה ועבה הקירות, שהמסורת העממית קראה לימים מגדל שלמה. בזמן שהמלך בנה על גדות הדנובה, אשתו, המלכה מריה לסקרינה, חיזקה את פסגת הסלע הגבוהה עם הכסף שהתקבל ממכירת תכשיטיה. שני חלקי הטירה הושלמו על ידי החומה העוברת לאורך צלע הגבעה התלולה, שקצהו הגיע עד לארמון שעל גדת הדנובה. בתקופת מלחמת האזרחים, בתחילת המאה ה-14, היא נכבשה על ידי הכוחות המזוינים של מאתה צ'אק, והמלך קארוי הראשון, שאיחד את המדינה, שחרר אותה על ידי מצור. בתקופה שלאחר מכן, בנה המלך את הארמון ליד נהר הדנובה, שסיפק מגורים נוחים יותר, כך שרק חיל המצב התמקם בטירה. בתקופת שלטונו של זיגיסמונד מלוקסמבורג, הכתר נשמר במגדל המחומש בטירה העליונה, אך בשנת 1440 הצליחה הקורטיזנית אילונה קוטנר לגנוב אותו בהוראת המלכה אליזבת האלמנה. זמן קצר לאחר כיבוש בודה במאה ה-16, צבאות טורקיה סבבו גם סביב וישגראד, המצור הראשון עליה התרחש ב-1544, כאשר  ניזוק קשות. במאה וחצי שלאחר מכן, הארמון ההולך ונחרב החליף כמה בעלים. ההרס הסופי שלה קרה במצור העות'מאני של 1685, אך חיילי האויב נסוגו ממנה במהרה כדי להגן על טירת בודה שהייתה חשובה יותר אסטרטגית.

במאות הבאות, מזג האוויר וההריסות בידי אנשים, כילו ביסודיות את המבנים של מתחם הטירה וגם של ארמון המלוכה לשעבר. למרות שנערכו חפירות גם קודם לכן, רק בשנות ה-60 של המאה ה-20 החל השיקום של טירת וישגראד, ששימשה כסצנה חשובה בהיסטוריה ההונגרית.

החל משנת 2017, הטירה שופצה כחלק מתוכנית ה"".

## תערוכות
ניתן לבקר במספר תערוכות במצודה. בין השאר מוצגת תערוכה על תולדות הטירה, מערכת המצודה משוחזרת על פי דגם, העתק של הכתר הקדוש ותולדות שימורו, פנאופטיקון ותערוכת ציד-דיג-חקלאות.

## גלריה
 
Visegrád castle.jpg|טירת וישגראד
Ferenc Markó Visegrád.jpg|ציור של טירת וישגראד מאת מרקו פרנץ
Visegrád Mountain Fastness 03.jpg|תצלום אוויר של הטירה
Ikarus in Visegrád, Hungary.jpg|הטירה מלמטה
Nagymaros - 2014.03.14 (11).JPG|טירת וישגראד מנגימארוש


## לקריאה נוספת
* תולדות הטירה בארכיון (בהונגרית)
* וישגראד - מוזיאונים, מונומנטים (בהונגרית)
* ספרייה קטנה של נופים-עידן-מוזיאונים (11.) Visegrád, הארמון המלכותי (עורך: Ágnes Körber) 1981 

## קישורים חיצוניים

* טיול וירטואלי בטירה (בהונגרית)
* שחזור מונפש של הטירה (יוטיוב) (בהונגרית)
קטגוריה:הונגריה: ארמונות
קטגוריה:אירופה: טירות
ויקטור גוסמאן אולמדו

**ויקטור אנדרס גוסמאן אולמדו** (בספרדית: **Víctor Andrés Guzmán Olmedo**; נולד ב-7 במרץ 2002), הידוע גם בשם **טורו**, הוא כדורגלן מקסיקני שמשחק בעמדת הבלם במועדון המקסיקני, מונטריי, ובנבחרת מקסיקו.

## קריירה
ב-21 בינואר 2020, גוסמאן ערך את הופעת הבכורה שלו בטיחואנה במשחק רבע הגמר של הגביע המקסיקני מול אתלטיקו סן לואיס, בניצחון של 1–0, משחק בו נכנס כמחליף. ב-25 ביולי 2020, הוא ערך את הופעת הבכורה שלו בליגה המקסיקנית במשחק נגד אטלס, אשר הסתיים בניצחון 3–1.

## נבחרת לאומית
ב-25 באוקטובר 2021, ויקטור גוסמאן קיבל את הזימון הראשון שלו לנבחרת מקסיקו. ב-20 באפריל 2023, ערך גוסמאן את הופעת הבכורה שלו בנבחרת הלאומית בשוויון 1–1 נגד נבחרת ארצות הברית במסגרת משחק ידידות.

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:מונטריי: כדורגלנים
קטגוריה:כדורגלני מונטריי
קטגוריה:כדורגלני נבחרת מקסיקו
קטגוריה:מקסיקנים שנולדו ב-2002
אברנית הנשר

**אֶבְרָנִית הַנֶּשֶׁר** (שם מדעי: *Pteridium aquilinum*) הוא שרך הנמנית עם משפחת האברניתיים והוא מין יחיד בסוגו, ולו שני תת-מינים צפוני ודרומי. תפוצתו גדולה מאוד ומגיעה כמעט לכלל חלקי תבל. ישראל הוא גבול התפוצה הדרומי באזור הממוזג, וגם השרך הגדל בה. דרומה יותר היא מופיעה רק באזור הטרופי.
## מאפיינים
בתנאים טובים לגידול עשוי הצמח להתנשא לגובה שני מטר ויותר. צורת עליו טיפוסית לשרכים. העלה גדול מאוד ואורכו 40–100 ס"מ. הערות הוא מנוצה שלוש פעמים ויש בו מאות עלעלים ירוקים. באירופה כדי כך העלים מתים בסתיו, וצבעם החום צהוב נראה יפה להפליא באור השמש. בניגוד למרבית השרכים יכולה אברנית הנשר לצמוח גם במקומות יבשים יחסית. כושרו זה של הצמח נובע מהעובדה שהוא בעל קני שורש המעמיקים לחדור לקרקע.

עקב תפוצתו הרחבה לצמח זה נימצו שימוש לאורך השנים ברחבי העולם בין היתר באירופה השתמשו בצמח לצורכי ריפוד ברפתות. לפנים נהגו להשתמש בו גם לקירוי בניינים. אברנית הנשר נחשבת גם לצמח רעיל, שרעייה שלו עלולה להזיק לבקר, ואם זאת במזרח הרחוק מצאו דרך להפקת הרעלים ובכך להשתמש גם לצורכי מאכל ומרפא.

## קישורים חיצוניים

* 

## הערות שוליים

קטגוריה:צמחים שתוארו ב-1879
קטגוריה:טקסונים שתוארו בידי פרידריך אדלברט מקסמיליאן קון
קטגוריה:שרכיים
דנלי ז'אן ז'אק

**דנלי ז'אן ז'אק** (נולד ב-20 במאי 2000) הוא כדורגלן האיטי, המשחק בעמדת הקשר בפילדלפיה יוניון, ובנבחרת האיטי.

## קריירה

ז'אן ז'אק הוא תוצר של מחלקת הנוער של מועדון דון בוסקו מהאיטי. הוא החל את הקריירה המקצועית שלו עם הקבוצה הבוגרת בשנת 2015, שם רשם 52 הופעות, בהן כבש 7 שערים. באוגוסט 2021, הוא עבר לקבוצת המילואים של מץ. ב-7 ביוני 2022, הוא חתם על חוזה מקצועי עם מץ עד יוני 2024. ז'אן ז'אק ערך את הופעת הבכורה שלו עם הקבוצה הבוגרת של מץ בניצחון 0-3 על אמיין בליגת המשנה בצרפת ב-30 ביולי 2022.

ב-8 באוגוסט 2024 חתם בפילדלפיה יוניון.

## נבחרת לאומית
ז'אן ז'אק שיחק בנבחרות הנוער של האיטי. במרץ 2022 הוא קיבל זימון בכורה לנבחרת הבוגרת.

## קישורים חיצוניים

## הערות שוליים

קטגוריה:כדורגלנים האיטים
קטגוריה:קשרי כדורגל האיטים
קטגוריה:כדורגלני מץ
קטגוריה:כדורגלני פילדלפיה יוניון
קטגוריה:ספורטאים זרים בצרפת
קטגוריה:ספורטאים זרים בארצות הברית
קטגוריה:כדורגלני נבחרת האיטי
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:האיטים שנולדו ב-2000
לאוניד אומנסקי

**לאוניד אומנסקי** (23 ביולי 1890, יוזובקה, האימפריה הרוסית – 3 באפריל 1957, סקנקטדי, ניו יורק, ארצות הברית) היה מהנדס חשמל יהודי בעל נתינות האימפריה הרוסית ואזרחות אמריקאית, ראש מחלקת ההנדסה והתעשייה של חברת ג'נרל אלקטריק, זוכה "מדליית  אדיסון IEEE".

## ביוגרפיה
נולד ב-23 ביולי ביוזובקה במשפחתו של יליד באחמוט, המהנדס אברהם אומנסקי (1859–1913), לימים הבעלים של בית היציקה המכנית לברזל ומפעל המכונות החקלאיות בניקולייב. אח (מנישואיו השניים של אביו) – הדיפלומט הסובייטי קונסטנטין אומנסקי. המשפחה התגוררה בבית משלה ברחוב קוריירסקאיה מול מגדל המים שוחוב.

בשנת 1907 סיים את לימודיו בגימנסיה בניקולייב. באותה השנה, התקבל למחלקה האלקטרומכנית של המכון הפוליטכני האימפריאלי של סנט פטרבורג.

לאחר סיום המכון נשלחה על ידי ועדת התותחנים ב-1915 לארצות הברית כדי לקבל פגזים עבור צבא האימפריה הרוסית. לאחר מהפכת אוקטובר נשאר בארצות הברית ונהיה למהנדס בג'נרל אלקטריק. עסק בחשמול תעשיית המתכות, מפעלי גלגול, תנורים, חלוקת אנרגיה. מאז 1950, ראש מחלקת ההנדסה והתעשייה של ג'נרל אלקטריק. בשנת 1956 הוענקה לו מדליית תומאס אדיסון IEEE "על תרומה יוצאת דופן לחשמול תעשייה" (מדליה זו מלבד לאוניד אומנסקי, הוענקה רק לעוד נתין של האימפריה הרוסית: ולדימיר זבוריקין). בעלים של 18 פטנטים ומחברם של 30 מאמרים מדעיים.

## קישורים חיצוניים

## הערות שוליים

קטגוריה:מהנדסי חשמל יהודים
קטגוריה:מהנדסים יהודים אמריקאים
קטגוריה:מהנדסי חשמל אמריקאים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1890
קטגוריה:אמריקאים שנפטרו ב-1957
פאוור ריינג'רס: דינו זעם

**פאוור ריינג'רס: דינו זעם** (באנגלית: **Power Rangers: Dino Fury**) היא העונה ה-28 וה-29 של תוכנית הטלוויזיה האמריקאית לילדים *פאוור ריינג'רס*. העונה הראשונה עלתה לראשונה בניקלודיאון ארצות הברית ב-20 בפברואר 2021 והסתיימה ב-18 בדצמבר 2021. זו תהיה העונה האחרונה של התוכנית שתשודר באינטרנט. העונה השנייה עלתה בבכורה בנטפליקס ב-3 במרץ 2022 והסתיימה ב-29 בספטמבר 2022; מה שהופך אותה לעונה הראשונה המשודרת בלעדית בשירות סטרימינג מקוון.

פרק הבכורה של הסדרה עלה לשידור בארצות הברית ב-1 בספטמבר 2022 בערוץ TeenNick. העונה השלישית של פאוור ריינג'רס: דינו זעם והעונה ה-30 של פאוור ריינג'רס בסך הכל, ששמה החדש יהיה "פאוור ריינג'רס: זעם קוסמי" שהוכרזה ב-28 באוגוסט 2022 ומתוכננת להקרנה בנטפליקס בסוף שנת 2023. זה יהיה המשך לקו העלילה של "פאוור ריינג'רס: דינו זעם", מה שהופך אותה לסדרה הראשונה מאז "פאוור ריינג'רס: מייטי מורפין" עם אותו צוות במשך יותר משתי עונות. כחגיגת יום השנה ה-30 לזכיינית, דינו קוסמי תציג חליפות מקוריות חדשות, עם צילומי זורד ונבלים שהותאמו מ-Uchu Sentai Kyuranger. העונה תכלול 10 פרקים. Cosmic Fury תהיה העונה הראשונה שלפאוור ריינג'רס יציג נקבה של ריינג'ר אדום לעונה שלמה.

Dino Fury היא סדרת הטלוויזיה הראשונה שהופקה על ידי Entertainment One לאחר רכישתה על ידי Hasbro ב-2019. העונה מופקת באמצעות צילומים, תלבושות ואביזרים מהסדרה "Kishiryu Sentai Ryusoulger".

"פאוור ריינג'רס: דינו זעם" זכתה בפרס עבור תכנות מצטיינים לילדים ולמשפחה בטקס פרסי המדיה ה-33 של GLAAD.

## עלילה
צבא חייזרים מאיים להביא את כדור הארץ לקיצו. צוות פאוור ריינג׳רס חדש מקבל את כוחו מדינוזאורים ומתגייס להתמודד עם האיום. החבורה תתמודד מול אביר הריק שמנסה לאסוף כמה שיותר חייזרים להטענת מכונה מסתורית.

## מדבבים
הדיבוב העברי בוים על ידי רועי גבע, והופק על ידי ענבר שטגר עזרא.

## שידור

## פרקים
### עונה 1

### עונה 2

## הפקה
בראיון ל-Den of Geek, המפיק בפועל, סיימון בנט, אמר ש"דינו זעם" תוכננה במקור להיות עונה אחת בת 22 פרקים לפני שעונה שנייה התקבלה והוזמנו 22 פרקים נוספים. בנט אמר שהפרקים הנוספים נועדו "לסתום את הפערים" בין פרקים שכבר נכתבו, בעוד שהעלילה הכללית נשארה זהה. בנט אמר שהחל עם דינו זעם, מותר לכתוב פרקים בסדרה, ואמר שלפני דינו זעם היו פרקים עצמאיים חובה מלבד שני הפרקים הראשונים ושני הפרקים האחרונים.

ב-28 ביוני 2023, הכריזו ש-"זעם קוסמי" תהיה העונה האחרונה של פאוור ריינג'רס שתצולם בניו זילנד.

## קישורים חיצוניים

## הערות שוליים

קטגוריה:פאוור ריינג'רס

קטגוריה:ניקלודיאון: תוכניות וסדרות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2021
ניקולס ג'ואקיני

**ניקולס סלסון ג'ואקיני** (נולד ב-25 ביולי 2000) הוא כדורגלן אמריקאי שמשחק בעמדת החלוץ או הקיצוני בקבוצת אסטרס טריפוליס מליגת העל היוונית.

## קריירה
ג'ואקיני נולד בקנזס סיטי, מיזורי, לאבא איטלקי ואמא ג'מייקנית. הוא בילה חלק מילדותו במועדוני הכדורגל המקומיים בלו ואלי וגם בקבוצת הצעירים אורנג' סטארס. בגיל 15, הוא עבר עם משפחתו לצרפת. שם הצטרף לקבוצת פריז בשנת 2015. ב-14 במאי 2018, הוא חתם על חוזה לשנתיים עם קאן. ב-25 באוקטובר 2019, ערך הוא את הופעת הבכורה שלו עם קאן בניצחון 2-4 על פריז, הקבוצה הקודמת שלו, ושבמהלך המשחק אף כבש את השער הראשון של קבוצתו במשחק בדקה ה-25.

ב-20 ביולי 2022, חתם ג'ואקיני על חוזה לשנתיים וחצי באורלנדו סיטי. ב-11 בנובמבר 2022, הוא נבחר על ידי קבוצת סנט לואיס סיטי בדראפט ה-MLS לעונת 2022, טרם תחילת עונתם הראשונה בליגה.

ב-24 בינואר 2024 חתם בקומו האיטלקית.

## נבחרת לאומית
בנובמבר 2020, זומן ג'ואקיני לראשונה לנבחרת ארצות הברית לצמד המשחקים נגד נבחרת ויילס ונבחרת פנמה. ג'ואקיני ערך את הופעת הבכורה שלו עם נבחרת ארצות הברית כשעלה כמחליף במשחק נגד ויילס ב-12 בנובמבר 2020.

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:מיזורי: כדורגלנים
קטגוריה:כדורגלני פריז
קטגוריה:כדורגלני קאן
קטגוריה:כדורגלני מונפלייה
קטגוריה:כדורגלני אורלנדו סיטי
קטגוריה:כדורגלני קומו
קטגוריה:כדורגלני סינסינטי
קטגוריה:כדורגלני אסטרס טריפוליס
קטגוריה:כדורגלני נבחרת ארצות הברית
קטגוריה:כדורגלני גביע הזהב 2021
קטגוריה:ספורטאים זרים בצרפת
קטגוריה:ספורטאים אמריקאים באיטליה
קטגוריה:אמריקאים ממוצא איטלקי
קטגוריה:אמריקאים ממוצא ג'מייקני
קטגוריה:כדורגלני סנט לואיס סיטי
קטגוריה:אמריקאים שנולדו ב-2000
Guilty Pleasure (אלבום)

***Guilty Pleasure*** הוא אלבום האולפן השני של הזמרת והשחקנית האמריקאית אשלי טיסדייל. הוא יצא ב-12 ביוני 2009 על ידי וורנר רקורדס.

## הצלחה מסחרית
האלבום הגיע למקום ה-12 במצעד הבילבורד 200 עם 25,000 עותקים שנמכרו בשבוע הראשון לצאתו.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי דרימלאב
קטגוריה:אלבומים שהופקו על ידי טובי גד
קטגוריה:אלבומי חברת וורנר רקורדס
ונרה 15

**ונרה 15** (ברוסית: **Венера-15**), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 15 שוגרה ב-2 ביוני 1983 מכן שיגור 200/39 בקוסמודרום בייקונור. מספר ימים אחרי השיגור שוגרה גשושית נוספת ונרה 16. הגשושית נבנתה במשרד לאבוצ'קין.

הגשושית נבנתה בצורת גליל באורך 5 מ' ובקוטר של 0.6 מ'. על הגשושית הותקנו 2 אנטנות של מכ"ם לביצוע מיפוי. בנוסף לכך היו פאנלים סולארים וציוד מדידה נוסף.

במהלך טיסה לכיוון נגה בוצעו מדידות קרינה קוסמית.

ב-10 באוקטובר 1983 הגשושית הגיע לסביבת נגה. מיפוי ראשון נערך ב-16 באוקטובר. אזור המיפוי היה באורך 7,000 ק"מ וברוחב של 100 ק"מ. מיפוי יומי נמשך כ-16 דקות במהלכו התקבל כ-100 מגהביט של נתונים. המידע היה מתקבל בהמרכז לתקשורת חלל רחוקה ביבפטוריה. בהמשך הנתונים היו מועברים ליחידות של אקדמיה למדעים של ברית המועצות לעיבוד ויצירת מפות. בסך הכול במהלך פעילות הגשושית נסרקו כ-30% משטח נוגה. צוות הכנת המפות קיבל בשנת 1989 את פרס ברית המועצות.

בנוסף למיפוי בוצעו מדידות טמפרטורה על פני הכוכב.

הגשושית פעלה עד לינואר 1985.
## קישורים חיצוניים

* תיאור המשימה
* תוצאות מיפוי מוונרה 15
* תיאור המשימה (דף 159)
* תיאור הגשושית ותוצאות 

קטגוריה:גשושיות סובייטיות
קטגוריה:תוכנית ונרה
קטגוריה:1983 בברית המועצות
טורניר אמצע העונה של ה-NBA 2023

**טורניר אמצע העונה של ה-NBA 2023** (באנגלית: **2023 NBA In-Season Tournament**) הוא טורניר אמצע העונה הראשון של ה-NBA, שהתקיים בין 3 בנובמבר ל-9 בדצמבר 2023. הטורניר, שנערך באמצע עונת 2023/2024 ב-NBA, הוכרז ב-8 ביולי 2023.

## רקע
ב-1 באפריל 2023 נחתם הסכם קיבוצי חדש בין ארגון שחקני ה-NBA לליגה, וזה כלל ייסוד טורניר אמצע עונה, פרויקט שעלה מדיווחים לא רשמיים לאורך השנים. ב-8 ביולי פרסמה הליגה רשמית את כללי התחרות ואת הגרלת הבתים לטורניר 2023.

## פורמט
הטורניר התקיים בשני שלבים - שלב בתים ושלב נוקאאוט (פלייאוף). בשלב הבתים חולקו הקבוצות לשישה בתים בני חמש קבוצות, שלושה בתים בכל אזור. הבתים, שנקבעו בהגרלה ולא היו קשורים למבנה הבתים הרגיל של ה-NBA, הורכבו מחמישה דרגים בני שלוש קבוצות לפי מאזני הקבוצות בעונת . בשלב הבתים, שנערך בין 3 ל-28 בנובמבר, כל קבוצה משחקת משחק אחד נגד כל קבוצה אחרת בבית (שני משחקי בית ושני משחקי חוץ). המשחקים ישוחקו בימי שלישי ושישי, ובאותם ימים לא ישוחקו משחקי ליגה אחרים. המשחקים בין הקבוצות ייספרו גם לטובת טבלת העונה הסדירה של הליגה. לשלב הנוקאאוט יעפילו שש אלופות הבתים ועוד קבוצת "ויילד קארד" אחת מכל אזור, שתהיה הסגנית עם המאזן הטוב ביותר.

שלב הנוקאאוט יורכב ממשחקים בשיטת גביע. שתי הקבוצות עם המאזנים הטובים בכל אזור יארחו את משחקי רבע הגמר, בהם הקבוצה בעלת המאזן הטוב ביותר תשחק מול קבוצת הוויילד קארד ושתי אלופות הבתים הנותרות ישחקו ביניהן בין 4 ל-5 בדצמבר. המנצחות יעפילו לפיינל פור, שישוחק בטי מובייל ארנה בלאס וגאס, נבדה, ב-7 (חצאי הגמר) ו-9 (הגמר) בדצמבר. רבעי וחצאי הגמר ייספרו גם לעונה הסדירה, אך הגמר לא. בסיום הטורניר ייבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט.

## תוצאות
### שלב הבתים
#### [[האזור המזרחי (NBA)|האזור המזרחי]]
##### בית A

##### בית B

##### בית C

#### [[האזור המערבי (NBA)|האזור המערבי]]
##### בית A

##### בית B

##### בית C

#### דירוג הקבוצות במקום השני
##### האזור המזרחי

##### האזור המערבי

### שלב הנוקאאוט
#### קבוצות שהעפילו

#### תוצאות המשחקים
##### רבע הגמר

##### חצי הגמר

##### גמר

## פרסים
***MVP של הטורניר** - לברון ג'יימס, לוס אנג'לס לייקרס

## קישורים חיצוניים

* 2023 In-Season Tournament: Results of group drawing, באתר ה-NBA 
* In-Season Tournament 101: Rules, format and how it works באתר ה-NBA 

## הערות שוליים

קטגוריה:NBA
קטגוריה:2023 בארצות הברית
קטגוריה:תחרויות כדורסל ב-2023
קטגוריה:תחרויות כדורסל בארצות הברית
קטגוריה:לאס וגאס: ספורט